google/wiki40b huggingface dataset:
Aleksander fra Afrodisias

Liv og virke

Aleksander kom fra byen Afrodisias sørvest i Lilleasia. Han var elev av Herminos, Sosigenes Peripatetikeren og Aristoteles fra Mytilene, og var blant de viktigste Aristoteles-kommentatorene i antikken.
Aleksander skrev grundige og skarpsindige forklaringer til Aristoteles' skrifter som dekket et vidt spekter av Aristoteles mange temaområder innen logikk, fysikk, psykologi, metafysikk og etikk.

Historisk sammenheng

To generasjoner etter Aristoteles' død var den aristoteliske filosofien i forfall og ble gjennom hele resten av hellensk tid stående i skyggen av stoisismen, epikurismen  og platonismen. På 100-tallet f.Kr gav Andronikos fra Rhodos ut den første pålitelige utgaven av Aristoteles' verk og skrev sannsynligvis også kommentarer til tekstene. Innsatsen til Andronikos førte til at interessen for Aristoteles' filosofi begynte å ta seg opp igjen sent på 100-tallet f.Kr. Formen var blitt annerledes enn tidligere: i stedet for aktiv utforsking av naturen ble det nå lagt vekt på lærde utlegninger av den store Filosofens vanskelige tekster. 
Aleksander fortsatte tradisjonen etter Andronikos, og i sin tur ble Aleksanders Aristoteles-kommentarer materiale for neste generasjon videregående studenter. Dermed var den «skolastiske» framgangsmåten som var så typisk for Middelalderen satt i gang, en tradisjon der hver generasjon lærde skrev egne kommentarer til Aristoteles, oftest tungt influert av forgjengernes kommentarer.
I seinantikken og i den arabiske tradisjonen ble Aleksander holdt opp som den mønstergyldige kommentatoren de andre forsøkte å nå opp til. Han beholdt denne posisjonen helt til Averroës tok over rollen på midten av 1100-tallet.
Innvik

Innvik som selvstendig kommune

Innvik ble opprettet som Innvik formannskapsdistrikt i 1837. 
Allerede i 1843 ble Innvik delt og Stryn skilt ut som eget formannskapsdistrikt. Innvik hadde 2 675 innbyggere etter delingen.
1. oktober 1922 ble Raksgrenda i Innvik med 120 innbyggere overført til Stryn.
1. januar 1965 ble Innvik som da hadde 3 003 innbyggere slått sammen med Stryn og deler av Hornindal og Gloppen til den nye Stryn kommune. Stryns kommunegrenser ble justert 1. januar 1977, men dette medførte ingen endringer for området som tidligere tilhørte Innvik.
Sjøringen

Sjøringen (dansk: Søringen) er et skrinlagt motorveiprosjekt igjennom København fra omkring midten av 1960-årene.
Det var tale om en seksfelts motorveiforbindelse, som var planlagt til å skulle gå fra Lyngbyvejens avslutning ved Hans Knudsens Plads via Nørre Allé og Tagensvej, igjennom noe av Fælledparken og Amorparken videre langs østsiden av Sjøene, over Gammel Kongevej, forbi Hovedbanegården for å ende ved havnen. Sjøene skulle i den forbindelse ha avgitt 30 meter vann fra Fredensbro til Gammel Kongevej. City Plan Vest fra 1958 forutsatte samtidig at Vesterbro ble sanert og ble erstattet av kommersielle høyhus à la deler av Stockholms city.
Sjøringen ble presentert første gang i 1958. I 1959 ble den vedtatt i Københavns borgerrepresentasjon, og deretter i 1964 av Folketinget. Forkjempere var blant andre byplanborgmester Alfred Wassard Jørgensen (K) og overborgmester Urban Hansen (S).
En del forberedelser til prosjektet ble gjennomført; blant annet ble Vibenshus Runddel omdannet fra rundkjøring til veikryss, og eiendommene ved Fredensbro mellom Fredensgade og Søpassagen ble ekspropriert og revet for å gi plass. Området er i dag blitt til Fredens Park. Likeledes ble Fredensbro revet og erstattet av en demning, og da Panum Instituttet ble oppført, ble bygningens fasade utformet som en støyskjerm mot Tagensvej. Også det meste av husrekkene på Lyngbyvej ble revet, mens Galle & Jessen måtte unnvære en del av sin fasade og Lyngbyvejskvarteret sine forhaver.
Trafikkminister Jens Kampmann (S) satte en stopper for prosjektet i 1973. Beslutningen ble støttet av Folketinget, men på tross av dette, fortsatte Urban Hansen og Wassard Jørgensen likevel planene en tid, noe som blant annet medførte den forannevnte ryddingen av området ved Fredensbro. Først 13. juni 1974 erklærte Wassard prosjektet for dødt.
Rødnakketanagar

Utbredelse

Den forekommer i Argentina, Brasil og Paraguay.
Éric Zemmour

Bakgrunn

Éric Zemmour var sønn av  Roger og Lucette Zemmour, en familie opprinnelig fra Algerie. Etter eksamen fra Institut d'études politiques de Paris gjorde han to forgjeves forsøk på å bli opptatt ved  École nationale d'administration.

Karriere

Han arbeidet så ved Le Quotidien de Paris. Senere kom han til Info-Matin og skrev for Globe Hebdo, en ukentlig nyhetsmagasin. 
I 1996 ble han politisk spaltist for Le Figaro. Zemmour skrev dessuten biografier om Jacques Chirac og Édouard Balladur on noen politiske essays.

Politisk ståsted

Det politiske syn som Éric Zemmour jevnlig uttrykker på fjernsyn og i hans artikler i Le Figaro har han plassert seg langt til høyre på det politiske spektrum. Selv sier han at det ikke stemmer i henhold til skalaen høyreside eller venstreside. Den høyreorienterte politikeren Jean-Marie Le Pen skal ha uttalt at Éric Zemmour er den ene av tre journalister som har gitt ham respekt. Han har en konservativ grunnsyn på sosiale emner og er absolutt antiliberal i økonomiske emner. Som antiliberal er han motstander av frihandel og Den europeiske union. 
Han er uttalt motstander av feminisme. I sin bok Le Premier sexe, som er et angrep på hva han mener er en samfunnsmessig feminisering, hevder han det eksisterer en form «av-virilisering» av samfunnet på 1900-tallet og anklager feminister for å være demagoger og grense mot politisk korrekthet i å nekte eller avviste det franske samfunns historie og Freuds psykologi. På samme vis mener han det er en «homofil ideologi» som inviterer «mannen til bli en kvinne» ved å adoptere kvinners oppførsel.
Han er også sterk motstander av innvandring, og i november 2008 ga han et intervju i månedsmagasinet Le Choc du mois hvor han sammenlignet innvandring med en «demografisk tsunami». Tilsvarende erklærte Éric Zemmour på TV-showet Paris/Berlin: the debate, ledet av Isabelle Giordano, at svarte og hvite tilhørte to forskjellige raser. På grunn av det generelle oppstyret etter Zemmours uttalelser i TV-showet, tok TV-kanalen selvkritikk. 
Zemmour har også uttalt at han betrakter antirasisme som han betrakter feminisme, en «motepreget sak». Antirasisme, har han uttalt, er en taktikk som ble startet av François Mitterrand for å få franskmenn til å glemme venstresidens vending til økonomisk liberalisme i 1983. Antirasisme er en ideologi iverksatt av tidligere venstreradikale som har oppgitt deres illusjoner. Han ble dømt til bøter for rasediskriminering i den franske domstol etter å ha uttalt blant annet at arbeidsgivere har «rett til nekte» å ansette «arabere eller svarte» da han setter likhetstegn mellom kriminalitet og hudfarge. Han ble dømt til å betale en bot på €2 000, foruten også €1 000 og €9 000 i saksomkostninger til de tre saksøkende organisasjoner SOS Racisme, LICRA og MRAP. En andre dom dømte han å betale ytterligere €1 502 i bot og saksomkostninger.
Kjærra Fossepark

Kjærra Fossepark ligger ved Kjærrafossene i Larvik kommune i Lågendalen i Vestfold fylke. Kjærrafossene, som er en del av Numedalslågen, er et tradisjonsrikt sted for laksefiske, noe som kan dokumenteres helt tilbake til middelalderen. Her brukte man ulike fiskeredskaper som teiner, mæl og gip tilpasset ulike fiskeplasser i elva. 
Lakseteinene monteres mellom store steinfylte tømmerkar som er bygd ute i elva. Det tradisjonelle fisket stoppet i 1950-åra, men er tatt opp igjen i 1980-åra. Fisken som fanges auksjoneres bort til oppmøtte tilskuere. Stiftelsen Kjærra Laxefiske er organisasjonen som står bak, og hensikten er å utvikle et unikt vassdragsmiljø for allmennheten. 
Det er også bygd ei gangbru over elva, og Kjærrabrua er tidligere Lardal kommunes tusenårssted. Prosjektet ble påbegynt høsten 2000 og brua ble åpnet 5. juli 2001.

Henning Røsholt

Henning Røsholt (født 1964), bosatt på Steinsholt i Lardal, var med på å starte konsertserien innen flere organisasjoner ble involvert, og var styreleder for Sommerkonserten i Kjærra i perioden 1998–2008. Røsholt avgikk som leder etter konserten i 2008. Han representerte Styrvoll Ungdomslag i konsertens styre.
Megalepthyphantes nebulosus

Utseende

Megalepthyphantes nebulosus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Megalepthyphantes nebulosus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Britisk mesterskap i friidrett 2016

Britisk mesterskap i friidrett 2016 ble arrangert fra 24. til 26. juni 2016, i Birmingham i England.
Verdensserien i stuping 2019

Verdensserien i stuping 2019 var den ellevte versjonen av verdensserien i stuping og ble avholdt i fem byer i løpet av mars, april og mai 2019. Byene det ble konkurrert i var Sagamihara, Beijing, Montreal, Kazan og London.
Tabuk (Kalinga)

Tabuk (offisielt City of Tabuk) er en by på øya Luzon i Filippinene. Den er administrativt hovedsete for provinsen Kalinga i Cordillera Administrative Region og har 87 912 innbyggere (folketelling, 2007).
Byen er inndelt i 42 smådistrikter, barangayer, hvorav 37 er klassifiserte som landsbygdsdistrikter og 5 som tettstedsdistrikter.
Sluse

Virkemåte

I hver ende av en sluse er det en port. Når en båt skal oppover en elv eller kanal, seiler den inn i slusen i den nedre porten. Denne lukkes og slusen fylles med vann fra det øvre vannivået. Når slusen er fylt, åpnes den øvre porten og båten kan seile ut på den andre siden. Tilsvarende for båter på vei ned, men da vil vannet i slusen tømmes ut på den siden som er lavest før den nedre porten åpnes. Slusekammeret fylles og tømmes gjennom i bunnen gjennom kulverter som er tilkoblet begge nivå i elven eller kanalen. Dette forhindrer at fartøyet settes i drift mot portene på grunn av strøm under fylling og tømming. Enkelte steder der stigningen er stor, bygges flere sluser sammen etter hverandre slik at de danner en trapp.
Et problem med sluser i kanaler er at de drenerer den øvre delen av kanalen når vann slippes ut i den nedre. Man må sørge for at kanalen etterfylles i samme rate som den tømmes. Ofte gjøres dette ved hjelp av elver, men andre steder pumpes vann fra den nedre delen av en sluse opp i den øvre. Enkelte sluser opererer ved at den sparer vannet som tømmes ut ved senking og pumper det inn igjen ved heving. Slike sluser forbruker knapt noe vann fra den øvre delen av kanalen.

Historikk

Dagens slusesystem antas å ha blitt oppfunnet i Europa i Middelalderen. De tidligste slusene oppstod dog som et resultat av at man hadde demmet opp elver for at de skulle bli dype nok til båtfart. Elvene ville da bestå av nivåer av dypt vann. Ved demningene måtte båtene heves eller senkes. Primitive slusesystem, brukt blant annet i Kina, bestod ganske enkelt av en port i demningen som ble åpnet en kort stund mens båten ble dratt motstrøms etter tau. Metoden var imidlertid farlig og mange båter gikk tapt i operasjonen på grunn av den sterke strømmen som oppstod når man åpnet portene.

Kjente sluser

Det er sluser en mengde steder i verden, blant annet i den eldgamle Keiserkanalen i Kina, i Panamakanalen, Volga, Göta kanal og kanalene i Storbritannia. Verdens største sluse er Berendrecht-slusen i Antwerpen i Belgia. Den er 500 meter lang, 68 meter bred og har fire porter slik at man kan spare vann ved å benytte bare deler av slusens lengde når det er tilstrekkelig.
Tanfoglio

Fratelli Tanfoglio Snc er en italiensk våpenprodusent som har hovedvekt på pistoler. 
Tanfoglios våpen er i utstrakt bruk i konkurranser verden over. Fabrikken Tanfoglio ligger i Gardone Val Trompia (Brescia) Italia. Pistolene blir importert til USA med merkenavnet EAA Witness.
Femmina Internasjonale Filmfestival

Femmina Internasjonale Filmfestival SA (FIFF) er et samvirkeforetak med åpent medlemskap, med det formål å arrangere en årlig filmfestival i Verdal med film fra kvinner. FIFF skal gjennom dette synliggjøre kvinnelige filmskapere, være arena for nettverksbygging og bidra til å fremme film- og tv-produksjon fra kvinner. FIFF skal også tilby opplæring innen film for barn og unge.
Femmina Internasjonale Filmfestival ble etablert i 2004 og har siden 2010 delt ut Edith Carlmarprisen i samarbeid med Norsk filminstitutt (NFI). Prisen er opprettet for å hedre Norges første kvinnelige filmregissør Edith Carlmar og skal gå til en profesjonell filmkvinne, som har vist integritet, uredd evne til nytenkning og vilje til å bryte grenser.
Femmina Internasjonale Filmfestival ledes av et styre hvor Inger Marie Bakken er styreleder. Festivalleder er Lill Trude Myrslo
Femmina Internasjonale Filmfestival ble lagt ned i 2018. Utdeling av Edith Carlmarprisen gjennomføres av Kosmorama.
Sør-Koreas nasjonalforsamling

Bakgrunn

I henhold til landets konstitusjon skal nasjonalforsamlingen ha minst 200 medlemmer. Loven sier at kandidater til nasjonalforsamlingen må være minst 30 år gammel. Et krav om å ha et opphold i landet på minst fem år før valget ble fjernet etter et politisk kompromis i 1987, slik at Kim Dae-jung, som hadde vært flere år i eksil i Japan og USA på 1980-tallet, kunne stille til valg. I motsetning til de mer autoritære periodene før 1987 er det under den sjette republikken (etter 1987) ikke lenger mulig for presidenten å oppløse nasjonalforsamlingen.
Medlemmer av forsamlingen er immune mot arrestasjon og siktelse så lenge forsamlingen er samlet, med unntak av in flagrante delicto-saker. Om en representant er under arrest og nasjonalforsamlingen skal tre sammen, må vedkommende løslates. Representanter kan heller ikke saksøkes som følge av uttalelser en kommer med i nasjonalforsamlingen. Større pressefrihet og økt uavhengighet for domstolene, foruten opposisjonens stadig større reelle politiske makthar gitt representantenes immunitet et reelt preg under den sjette republikk, enn sammenlignet med tidligere da domstolene ikke brydde seg så mye om hva loven sa.
Under den sjette republikk er nasjonalforsamlingens posisjon mye sterkere enn under det tidligere militærstyret. Nasjonalforsamlingen har makt til å fjerne statsministeren eller et regjeringsmedlem når som helst. Tidligere måtte en etterfølger først være på plass. Nasjonalforsamlingen må også bekrefte utnevnelser til Sør-Koreas høyesterett.

Den første republikken (1948-1960)

Det første valget til nasjonalforsamlingen skjedde under overoppsyn av FN 10. mai 1948. Den første sørkoreanske republikken ble etablert 17. juli 1948 da den nye nasjonalforsamlingen godkjente landets første konstitusjon. Nasjonalforsamlingen valgte også den første sørkoreanske presidenten, 10. mai 1948, Syngman Rhee.
Eén

Bakgrunn

Kanalen var frem til 2005 kjent som TV1.
I 2016 hadde den en markedsandel på 32,6 prosent i det flamske tv-markedet – noen som gjorde den til Flanderns største tv-kanal.
Miocalaspis

Utseende

Middelsstore, brede og hvelvede, halvmatte, gjerne svarte bladbiller, med rødlige eller oransje tegninger. De er bredt skjoldformede, sidene av dekkvingene er kraftig utvidete og dekker beina. Spissen av dekkvingene er noe tilspisset. Pronotum er ikke like utvidet men dekker hodet slik at det ikke er synlig ovenfra. Dekkvingenes forhjørner er lite framskutte foran pronotum, dyret får en omtrent hjerteform sett ovenfra. Oversiden er kraftig men spredt punktert.

Levevis

Både larver og voksne lever på planter og eter fra dem. Artenes vertsplanter synes ikke å være kjente for denne slekten.

Utbredelse

Gruppen er utbredt fra Mexico i nord til Bolivia i sør.
Lapparnas Centralförbund

Lapparnas Centralförbund var en samisk interesseorganisasjon som ble grunnlagt i 5. august 1904 på Skansen i Stockholm i Sverige, som verdens første samiske organisasjon. Forbundet var kortlivet, hadde ikke noen virksomhet etter årsmøtet i 1905.
I styret satt tre unge samer; studenten Elsa Laula – som ble den første lederen, den senere juristen og redaktøren Torkel Tomasson og Johan Enok Nilsson. I tillegg reindriftsekteparet Lisa og Lars Stinnerbom – som hadde en sameleir som en del av utstillingene på Skansen denne sommeren, og redaktøren Gustav Z. Hedenström, som ble forbundets sekretær og beskrives som «den egentlige igangsetteren». 
Den samme uka utkom Elsa Laulas kampskrift Inför lif eller död. Samme høst begynner Tomasson å utgi bladet Lappernas egen tidning. Bladet kom med 5 nummer i 1904–05 før det gikk inn. Oppfølgeren Samefolkets egen tidning begynte å utkomme i 1918, fremdeles med Tomasson som redaktør. 
Kort tid etter etableringen av Centralförbundet ble det etablert lokale sameforeninger. Først i Fabmie/Fatmomakke, en forening som fremdeles finnes og som er kjent både som Fatmomakke sameforening og som Vilhelmina-Åsele sameförening  Kort tid etter ble det også dannet sameforeninger i Tärnaby, Glen og Sorsele.
Hans Jørgen Holst

Utmerkelser

Holst ble medlem av Det Norske Videnskaps-Akademi i 1942.
Hurtigløp på skøyter under Asiatiske vinterleker 1999

Hurtigløp på skøyter under Asiatiske vinterleker 1999. Hurtigløp på skøyter var en av flere sporter under de fjerde Asiatiske vinterleker som ble arrangert i Gangwon i Sør-Korea. Det var ni øvelser, fem for menn og fire for kvinner. Konkurransene ble avviklet i perioden 2. til 5. februar 1999. Kina ble beste nasjon med tre gullmedaljer foran Japan som også vant tre gull.
Tijuana-kartellet

Tijuana-kartellet (Cártel de Tijuana), også kjent som Cártel Arellano Félix (CAF), er en kriminell organisasjon som driver med narkotikahandel. Kartellet ble startet i Tijuana i Baja California, og det opererer i den nordvestlige delen av Mexico. Kartellet konkurrerer med Sinaloa-kartellet i denne delen av landet. Tijuana-kartellet blir regnet som et av de største og mest voldelige i Mexico.
Macrodorcas (Epidorcus) guerlachi

Utseende

En middelsstor til stor (hannen 44-56 millimeter), slank, matt svart hjortebille. Hannen har lange, slanke, buede kjever med noen få tenner, en litt lengre, butt tann ved roten. Hodet har en vag kjøl over hvert fasettøye, pannen et kort, trekanten framspring i midten. Pronotum er rundet.

Levevis

Larvene utvikler seg i morken ved av løvtrær.

Utbredelse

Arten er kjent fra Vietnam.
Sporfossil

Sporfossiler er geologiske registreringer av biologisk aktivitet. Sporfossiler er ikke direkte rester fra planter eller dyr, men tegn på virksomheten til planter og dyr. Eksempel på sporfossiler er fotavtrykk, krypespor fra mark, spise- og gnagespor, og spor etter røtter.
Begrepet i sin videste forstand omfatter også restene av organisk materiale produsert av en organisme, eksempelvis koprolitter (fossiliserte ekskrementer), og sedimentologiske strukturer produsert ved biologiske midler – for eksempel stromatolitter. Sporfossiler har gjerne egne navn, og ofte vet man ikke hva slags dyr som har forårsaket dem.
Fødestue

Argumenter mot fødestuene.

Ulempen ved fødestuer er at de mangler kirurg eller gynekolog og operasjonsavdeling som kunne gi mulighet for keisersnitt ved problematisk fødsel, og pediater / barnelege som kunne gi faglig bedre behandling for de nyfødte.
Både for den gravide kvinnen og for barnet er fødselen et tidspunkt i livet med en betydelig risiko for plutselig innsettende medisinsk nødsituasjon som vil kreve innsats som best ytes med spesialister og utstyr som finnes på et sykehus. Flere slike tilstander oppstår så fort at transport til sykehus lett gir transportfødsel og stor risiko for mor og barn.

Problemer med transportfødsler

Dersom det viser seg at en fødende bør transporteres til sykehus mens riene har begynt, må det vurderes om det er for stor risiko ved transportfødsler.
I mange kommuner er det ansatt kommunejordmor med varierende mulighet til å følge den fødende under transport til sykehus/fødeavdeling.
Ambulansepersonell har i sin utdanning skolering i hvordan man tar imot ukompliserte fødsler.
Vanlige norske ambulanser er trange i behandlingsrommet, og det står ofte ett stort ledsagersete som gjør det vanskelig å komme til fotenden av pasientbåra. Plassforholdene kan komplisere arbeidet for fødselshjelperen. Ambulansetjenesten i områder med større risiko for transportfødsler bør ha store ambulanser med mye plass, og gjerne plassering av båre langt foran bakhjul for bedre boggi-virkning med mindre risting av pasienten enn om pasienten ligger over bakhjulet.

Hvor bør den gravide planlegge fødselen?

Under svangerskapskontroller hos fastlegen eller hos kommunal jordmor blir det kartlagt om det foreligger spesielle risikofaktorer for fødselen. Når øket risiko er fastslått vil det være vanlig at den gravide reiser til nærmeste sykehus med fødeavdeling de siste 2 ukene før termin og bor der til fødselen. Gravide med liten risiko kan bo hjemme til riene begynner og dra til nærliggende fødestue og føde der.
Sankt Maria kirke (Helsingborg)

Bygningen

Kirken er opprinnelig oppført i romansk stil og til dels bygget på fundamentet av en kirke fra 1100-tallet. Den ble senere ombygget til gotisk stil og stod ferdig omkring 1450, mens tårnet først kom til på 1500-tallet. Kirken er bygget  som en treskipet basilika med hovedskip adskilt av spissbuearkader mot to sideskip som fortsetter inn i koromgangen med et femsidet kor. Midterskipet er dog ikke så høyt at det har gitt plass til vinduer over sideskipenes tak. 
Mot slutten av middelalderen bygdes et sakristi mot nord og et våpenhus ved den søndre inngangen. Begge tilbygningene ble revet i 1843, mens sakristiet gjenoppstod på samme sted i 1953. Kirken er bygget av teglsten med enkelte sandstenskvadre i koromganges murverk og i den vestlige delen av kirken. Hele kirken har hvelvet tak. Orienteringen er som normalt ikke mot øst-vest men i stedet vendt mot østnordøst.
Vijayanagara

Historie

Det hinduitiske Vijayanagarriket ble grunnlagt av de to brødrene Harihara og Bukka Raya omkring 1336. Deres første hovedstad var ved samme elv som Vijayanagra, og ikke langt i fra byen. Når riket vokste seg større og mektigere ble det som er ruinbyen i dag bygd.
Byen blomstret mellom 1300-tallet og 1500-tallet, i Vijayanagarrikets storhetstid. Etter kong Krishnadevakayas død i (1530) begynte forfallet, og i 1565 ble Vijayanagar angrepet av de fire muslimske rikene på nordre Deccan, som hadde gått sammen i koalisjon. De lykkes i å krysse Vijayanagararmén ved slaget i Rallasathangadi i 1565, samt å innta hovedstaden. Noen måneder senere, gikk de muslimske herrene i gang med å brenne og ødelegge Vijayanagara og massekrere dens befolkning. Vijayanagarriket fortsatte å eksistere ennå litt til, men den gamle hovedstaden ble aldri tatt i bruk igjen.
To år etter Rallasathangadi kunne en italiensk oppdager, Cesare de' Federici, fortelle til forsamlingen i Europa at «husene står der klar, men tomme, intet levende bor der mer enn tigere og andre ville dyr». Blant monumentene som ble ødelagt, var en statue av Vishnu, som var 6 til 7 meter høy, bygd av en eneste blokk, ett virkelig kunstverk. Muselmanerne lyktes i å ødelegge det ved å tenne ild som sprengte blokken. 
Staden har siden ligget øde, og ruinene blir beskyttet mot vandaliserende skatteletere.

Virupakshatempelet

Dette tempelkomplekset er hjertet i byen Hampi. Tempelet kalles også «Pampapati». Det ble begynte påbygd på 1200-tallet, og tross at byen aldri ble bebodd etter den muslimske erobringen forsatte man å bygge på templene frem til 1600-tallet. Tempelkomplekset er vendt mot en seremoniell gate, som er en kilometer lang og som blir avsluttet med en statue av Nandi.

Den kongelige byen

Det store området som tidligere utgjorde den kongelige byen begynner ca. 2 kilometer øst for byen Hampi, og strekker seg ytterligere sydøst til byen Kamalapuram. Her finnes det ruiner etter palass, forvaltningsbygg og kongehuset egne templer. Ødeleggelsen etter den muslimske erobringen har også funnet sted her, men templene er i bedre skikk en flere av de andre husene innenfor bymuren.